चार दिनों तक दोपहर तक बंद रहेगा इंडिया गेट  
गणतंत्र दिवस के लिए सोमवार से चार दिन तक अभ्यास होगा और पुलिस ने लोगों से कहा है कि वह दोपहर तक इंडिया गेट और इसके आसपास से न गुजरें।
गणतंत्र दिवस के लिए सोमवार से चार दिन तक अभ्यास होगा और पुलिस ने लोगों से कहा है कि वह दोपहर तक इंडिया गेट और इसके आसपास से न गुजरें।  एक वरिष्ठ पुलिस अधिकारी ने बताया कि सोमवार से शुक्रवार तक 26 जनवरी के लिए अभ्यास किया जाएगा। यह अभ्यास सोमवार, मंगलवार, बृहस्पतिवार और शुक्रवार को राजपथ पर होगा।  अधिकारी ने बताया कि अभ्यास विजय चौक से इंडिया गेट तक किया जाएगा। परेड का समय सुबह नौ बजे से दोपहर 12 बजे तक होगा और सुबह आठ बजे से यातायात रोक दिया जाएगा।  उन्होंने कहा कि राजपथ सुबह आठ बजे से दोपहर 12 बजे तक बंद रहेगा अत: वाहन चालकों को इस अवधि में वहां से न गुजरने की सलाह दी जाती है।